cyanic-selkie/wikianc huggingface dataset:
বুলিয়ান বীজগণিত
বুলিয়ান বীজগণিত নিয়ে ইংরেজ গণিতবিদ জর্জ বুল ১৮৪৭ সালে তার প্রকাশিত প্রথম গ্রন্থ দ্য ম্যাথমেটিক্যাল অ্যানালাইসিস ওফ লজিক (যুক্তিবিজ্ঞানের গাণিতিক বিশ্লেষণ)-এ‌ সর্বপ্রথম আলোচনা করেন। পরবর্তীতে তিনি ১৮৫৪ সালে গণিত ও যুক্তির মধ্যে সম্পর্ক নিয়ে তার এন ইনভেস্টিগেশান অফ দ্য লজ অফ থট (চিন্তার নিয়ম নিয়ে কিছু চিন্তাভাবনা) গ্রন্থে বুলিয়ান বীজগণিত নিয়ে বিস্তারিত আলোচনা করেন। বুলিয়ান বীজগণিত তিনভাবে সাধারণ বীজগণিত থেকে ভিন্ন হতে পারে: চলকের মান গ্রহণে, যা সাংখ্যিক কোন চিহ্নের বদলে লজিক মেনে চলে, যথাক্রমে "১" এবং "০"; এই মানগুলোতে প্রযোজ্য অপারেশনে; এবং এই অপারেশনগুলোর বৈশিষ্ট্যে, অর্থাৎ তাদের নিয়মে। গাণিতিক যুক্তি, ডিজিটাল যুক্তি, গণকযন্ত্রের প্রোগ্রামিং, সেট তত্ত্ব এবং পরিসংখ্যানে বুলিয়ান বীজগণিতের ব্যবহার রয়েছে। জর্জ বুল সর্বপ্রথম গণিত ও যুক্তির মধ্যে সম্পর্ক আবিষ্কার করেন এবং গণিত ও যুক্তির ওপর ভিত্তি করে এক ধরনের বীজগণিত তৈরি করেন, যাকে বুলিয়ান বীজগণিত বলা হয়।
সত্যক সারণি
বুলিয়ান বীজগণিতে সত্যক সারণি বলতে বোঝায় একাধিক শর্তের বিভিন্ন মানের জন্য সম্পূর্ণ শর্তের মান কি সত্য নাকি মিথ্যা তা প্রকাশক সারণি৷যেমন বক্তব্যটির ক্ষেত্রে উপর্যুক্ত ক্ষেত্রগুলোকে সত্যক সারণিরূপে প্রকাশ করলে পাওয়া যাবে
অপারেশনসমূহ
বুলিয়ান বীজগণিতে মূলত তিনটি মৌলিক অপারেশন বা ক্রিয়া রয়েছে-যৌক্তিক যোগ,যৌক্তিক গুণ এবং পরিপূরক৷ পরবর্তীকালে ক্লড শ্যানন নামে তার এক ছাত্র বুলিয়ান অ্যালজেব্রাকে ইলেকট্রনিক্স এর সাথে যুক্ত করেন এবং তা ব্যবহার ও করেন। ফলে বৈদ্যুতিক গণনা যন্ত্র তৈরি কাজের শুরু হয়।
যৌক্তিক যোগ
বুলিয়ান বীজগণিতে যৌক্তিক যোগ মানে সাধারণ বিবৃতিতে অথবা বোঝায়৷ যেমন - যদি বৃষ্টি হয় অথবা রাস্তা ভেজা থাকে তাহলে করিম যাবে৷ এখন রাস্তা ভেজা থাকলেই করিম যাবে৷আবার বৃষ্টি হলেই করিম যাবে৷ দুটি শর্তের একটি সত্য হলেই করিম যাবে৷ বুলিয়ান বীজগণিতেে বক্তব্যটি হবে -a + b (যেখানে বৃষ্টি হওয়ার চলক a এবং রাস্তা ভেজা থাকার চলক b)
আঁধার মানিক কল্যাণ বিহার
আঁধার মানিক কল্যাণ বিহার চট্টগ্রামের রাউজান থানায় অবস্থিত। বাংলায় প্রাচীনতম বিহারগুলোর মধ্যে আঁধার মানিক কল্যাণ বিহার অন্যতম। বিহারের গাঁয়ে উৎকীর্ণ ফলক থেকে জানা যায় বিহারটি ১৬৯৪ সালে প্রতিষ্ঠিত। প্রাচীন বিহারের আকার আকৃতি সম্পর্কে কোন তথ্য জানা যায় না। বর্তমান বিহারটি একতলা।
অবস্থান
চট্টগ্রাম জেলার রাউজান থানার ১০ নং পূর্ব গুজরা ইউনিয়নের পূর্ব আঁধার মানিক গ্রামে বিহারটি অবস্থিত।
অমৃত প্যাটেল
অমৃত প্যাটেল একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য । গুজরাটের গান্ধীনগর এ ভারতের সংসদের নিম্নকক্ষ লোকসভায় নির্বাচিত হয়েছিলেন।
টাটা ন্যানো
টাটা ন্যানো পৃথিবীর সবচেয়ে কম উৎপাদন খরচ বিশিষ্ট কার। একে "পিপ্‌লস কার" তথা জনগণের গাড়ি হিসেবে আখ্যায়িত করা হচ্ছে। ভারতের টাটা মোটর্‌স ২০০৮ সালের ১০ই জানুয়ারি রাজধানী নয়া দিল্লীর প্রগতি ময়দানে অনুষ্ঠিত এক অটো এক্সপোতে এই গাড়ি বাজারজাতকরণের উদ্বোধন করে। এই ন্যানো গাড়িটির আদর্শ সংস্করণের (শীতাতপ নিয়ন্ত্রণ, রেডিও বা পাওয়ার স্টিয়ারিং ছাড়া) মূল্য ১০০,০০০ টাকা (ভ্যাট/এলটি/এফসিআইটি বা অন্যান্য লেভি ও যাতায়াত রাজস্ব ছাড়া)। অর্থাৎ এর মূল্য হচ্ছে ২৫০০ মার্কিন ডলার, ১২৭৭ পাউন্ড বা ১৭০০ ইউরো। ভারতীয় মুদ্রায় এর দাম এক লক্ষ হওয়ায় গাড়িটিকে "এক লাখ কার" নামে ডাকা হচ্ছে।
শাহ নওয়াজ ভুট্টো
শাহ নওয়াজ ভুট্টো ; (شھنواز ڀٽو) (১৮৮৮-১৯৫৭) সিআইই, ওবিই, ওবিআই জুনাগড় রাজ্যের দেওয়ান ছিলেন।
প্রথম জীবন ও দেওয়ানী লাভ
শাহ নওয়াজ ভুট্টো ব্রিটিশ ভারতের সিন্ধ অঞ্চলের এক রাজপুত পরিবারে জন্মগ্রহণ করেন। তার পিতা গুলাম মুর্তাজা ভুট্টো তাকে ইংল্যান্ডে উচ্চশিক্ষার জন্য প্রেরণ করেন। শাহ নওয়াজ ভারতে ফিরে এসে জুনাগড় রাজ্যে নবাব তৃতীয় মহম্মদ মহবত খানজীর অধীনে প্রশাসনিক কাজে আধিকারিক হিসেবে যোগ দেন। শাহ নওয়াজের উচ্চ শিক্ষা ও প্রতিভায় মুগ্ধ নবাব তাকে জুনাগড় রাজ্যের দেওয়ানের পদে উন্নীত করেন। ১৯৩৪ খ্রিষ্টাব্দে শাহ নওয়াজ সিন্ধ পিপলস পার্টি প্রতিষ্ঠা করে পাকিস্তান আন্দোলনে গুরুত্বপূর্ণ ভূমিকা পালন করেন। ব্রিটিশরা তাকে অর্ডার অব দ্য ইন্ডিয়ান এম্পায়ার, অর্ডার অব দ্য ব্রিটিশ এম্পায়ার, অর্ডার অব দ্য ব্রিটিশ ইন্ডিয়া প্রভৃতি উপাধিতে ভূষিত করেন।
পরিবার
শাহ নওয়াজ ভুট্টো লখি বাঈ নামক এক হিন্দু রমণীকে বিবাহ করেন, যিনি বিবাহের পরে ইসলাম ধর্ম গ্রহণ করে খুরশীদ বেগম নামগ্রহণ করেন। তাদের প্রথম পুত্র সিকন্দর ১৯১৪ খ্রিষ্টাব্দে নিউমোনিয়া রোগে আক্রান্ত হয়ে মাত্র সাত বছর বয়সে মারা যান। দ্বিতীয় পুত্র ইমদাদ আলি ভুট্টো উনচল্লিশ বছর বয়সে ১৯৫৩ খ্রিষ্টাব্দে মৃত্যুবরণ করেন। তৃতীয় পুত্র জুলফিকার আলী ভুট্টো পরবর্তীকালে পাকিস্তানের প্রধানমন্ত্রী হিসেবে নির্বাচিত হন। এছাড়া শাহ নওয়াজ ও খুরশীদ বেগমের মুমতাজ নামে এক কন্যাসন্তান ছিল।
মুহাম্মদ সালাহ আল নিল
মুহাম্মদ সালাহ আল নিল (محمد صلاح النيل, Mohamed Salah Elneel; জন্ম: ২০ এপ্রিল ১৯৯১; মুহাম্মদ সালাহ আল নিল নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং কাতার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড়[ হিসেবে খেলেন।
প্রারম্ভিক জীবন
মুহাম্মদ সালাহ আল নিল ১৯৯১ সালের ২০শে এপ্রিল তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সালাহ কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন। কাতারের বয়সভিত্তিক দলের হয়ে তিনি প্রায় ৩ বছরে ৩ ম্যাচে অংশগ্রহণ করেছেন।
২০১৩ সালের ২১শে ডিসেম্বর তারিখে, ২২ বছর, ৮ মাস ও ১ দিন বয়সে, ডান পায়ে ফুটবল খেলায় পারদর্শী সালাহ বাহরাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় আলি আসাদুল্লাহের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ১–১ গোলে ড্র করেছিল। কাতারের হয়ে অভিষেকের বছরে সালাহ সর্বমোট ১ ম্যাচে অংশগ্রহণ করেছেন।
অব্যক্ত (প্রবন্ধ সংকলন)
thumb|right|200px|অব্যক্ত প্রবন্ধের প্রচ্ছদ অব্যক্ত একটি পুস্তক যা আচার্য জগদীশ চন্দ্র বসু রচিত কুড়িটি প্রবন্ধের সংকলন। কতকগুলি প্রবন্ধ বৈজ্ঞানিক চিন্তার ফল। কিছু প্রবন্ধ ইতঃপূর্বে মুকুল, দাসী, প্রবাসী, সাহিত্য এবং ভারতবর্ষে প্রকাশিত হয়েছিল। বইটি বঙ্গীয় বিজ্ঞান পরিষদ থেকে ১৩২৮ বঙ্গাব্দের আশ্বিন মাসে প্রথম প্রকাশ পায়। বইটির তৃতীয় মুদ্রণের মূল্য ছিল তিন টাকা।
লেখকের নিজের কথা অনুযায়ী,
প্রবন্ধাবলি
জগদীশ চন্দ্র বসু মূলত তার পরীক্ষা-নিরীক্ষা ও অভিজ্ঞতা নিয়েই লিখেছেন। তবে তিনি তার লেখা একটি বৈজ্ঞানিক রহস্য গল্প ও একটি ঐতিহাসিক গল্পও এর অন্তর্ভুক্ত করেছেন।
আকাশ-স্পন্দন ও আকাশ-সম্ভব জগৎ
এই প্রবন্ধে কঠিন, তরল ও বায়বীয় পদার্থের মধ্যে দিয়ে শক্তি কীভাবে শব্দ, বিদ্যুৎ ও সূর্যকিরণ রূপে প্রবাহিত হয় তার সরল বর্ণনা করা হয়েছে।
গাছের কথা
এখানে লেখক গাছের সঙ্গে অন্যান্য জীবের জীবনপ্রণালীর সহজে দৃশ্যমান মিলগুলোর বর্ণনা দিয়েছেন। এই প্রবন্ধটি শিশুদের জন্য লেখা।
উদ্ভিদের জন্ম ও মৃত্যু
এতে একটা সাধারণ উদ্ভিদের বীজ থেকে পূর্ণাঙ্গতা প্রাপ্তি, বংশবিস্তার ও মৃত্যুর বিবরণ করেছেন। এটিও শিশুদের জন্য লেখা।
মন্ত্রের সাধন
শিশুদের জন্য লেখা এই প্রবন্ধে লেখক বর্ণনা করেছেন কীভাবে মানুষ ক্রমাগত সাধনার দ্বারা আকাশে ওড়ার জন্য বেলুন ও তারপর পাখাওয়ালা যন্ত্র আবিষ্কার করেছে।
অদৃশ্য আলোক
তিনি উল্লেখ করেছেন,
তিনি আরও বলেন,
এই প্রবন্ধে লেখক জানিয়েছেন যে তিনি ১৮৯৫ খ্রিষ্টাব্দে কলকাতা টাউনহলে বিনা তারে সংবাদ প্রেরণের নানা পরীক্ষা দেখিয়েছিলেন।
পলাতক তুফান (নিরুদ্দেশের কাহিনী)
হাস্যরসাত্মক বিজ্ঞাননির্ভর এই ছোটগল্পটি বাংলা ভাষায় বৈজ্ঞানিক কল্পকাহিনীগুলোর মধ্যে প্রথম লেখাগুলোর একটি। কোলকাতায় একটি ঝড়ের পূর্বাভাস থাকা সত্ত্বেও ঝড় হয় না এবং তার ফলে গভর্নমেন্টের আবহাওয়া দপ্তর জনরোষে পড়ে। পরে লেখক জানান কীভাবে তার হস্তক্ষেপেই আসলে ঝড়টি বিনষ্ট হয়েছিল। গল্পটি জগদীশ চন্দ্র বসু প্রথমে 'নিরুদ্দেশের কাহিনী' নামে কুন্তলীন পুরস্কার প্রতিযোগিতায় (১৮৯৬) পাঠান, যেখানে সেটি প্রথম পুরস্কার পায়। পরবর্তীতে 'পলাতক তুফান' নামে গল্পটি 'অব্যক্ত'তে পুনঃপ্রকাশিত হয়। সম্প্রতি গল্পটি ইংরেজি ভাষায় অনূদিত হয়েছে।
অগ্নি পরীক্ষা
১৮১৪ খ্রিষ্টাব্দে ইংরেজ গভর্নমেন্ট নেপাল রাজ্যের বিরুদ্ধে যুদ্ধ ঘোষণা করে। সেইসময় নেপালের সীমান্তপ্রদেশে কলুঙ্গা নামক জায়গায় হওয়া ইংরেজ-সৈন্যের সঙ্গে কলুঙ্গা দুর্গাধিপতি বলভদ্রের সৈন্যের যুদ্ধের ঐতিহাসিক ঘটনার উপর নির্ভর করে জগদীশ চন্দ্র বসু এই গল্পটি রচনা করেন।
ভাগীরথীর উৎস-সন্ধানে
এটিও একটি কাল্পনিক বিবরণমূলক ছোটগল্প। এখানে লেখক গঙ্গার উৎসমুখে যাত্রা করেছেন এবং যাত্রাকালে প্রকৃতির বর্ণনা দিয়েছেন। এটি বাংলাসাহিত্যের অন্যতম স্মরণীয় গদ্যরচনা হিসাবে পরিচিত। এটি রচিত হয় ১৮৯৮ খ্রিস্টাব্দে।
বিজ্ঞানে সাহিত্য
এটি বঙ্গীয় লেখকের সাহিত্য-সম্মিলনীর ময়মনসিংহ অধিবেশনে সভাপতির অভিভাষণ। এতে তিনি কবি-সাহিত্যক ও বৈজ্ঞানিকের চিন্তাধারার ও কাজের মিল ও অমিল দেখিয়েছেন। এছাড়া তিনি অদৃশ্য আলো ও গাছের উপর করা পরীক্ষা-নিরীক্ষা নিয়ে আলোচনা করেছেন।
নির্ব্বাক জীবন
এই প্রবন্ধে জগদীশ চন্দ্র বসু গাছের স্পন্দনশীলতা নিয়ে বিশদে কথা বলেছেন। তিনি জানিয়েছেন যে গাছের উদ্দীপনা বা সংকোচন ধরার জন্য তিনি সমতাল যন্ত্র আবিষ্কার করেছিলেন। সেই তরুলিপি যন্ত্রে দুটি তার এক সুরে বাধা থাকে এবং একটি তার লেখনী হিসাবে কাজ করে। তিনি আরও জানান যে গাছের দেহে স্নায়বীয় সংবাদ প্রেরিত হয় যা ভেকের দেহের তুলনায় মন্থর। তিনি বনচাঁড়ালের পাতার নাচ বা স্পন্দন নিয়ে বৈজ্ঞানিক আলোচনা করেছেন।
আর্থার ব্লেক (হার্ডলার)
'''আর্থার জে. ব্লেক''' (জন্ম ১৯ আগস্ট, ১৯৬৬) একজন মার্কিন হার্ডলার। তিনি ১৯৮৮ গ্রীষ্মকালীন অলিম্পিক এবং ১৯৯২ গ্রীষ্মকালীন অলিম্পিকে ১১০ মিটার প্রতিবন্ধকতায় প্রতিদ্বন্দ্বিতা করেছিলেন।
অব্যক্ত (প্রবন্ধ সংকলন)
নবীন ও প্রবীণ
এটি জগদীশ চন্দ্র বসুর সাহিত্য-পরিষদে সভাপতি হিসাবে একটি অভিভাষণ। এখানে তিনি সাহিত্য-পরিষদের উন্নতির জন্য নবীন ও প্রবীণকে দলাদলি ভুলে একসাথে কাজের আহ্বান জানিয়েছেন।
রাণী সন্দর্শন
এই ক্ষুদ্র প্রবন্ধে লেখক মাতৃত্বের বন্দনা করেছেন; মানুষ, প্রাণী ও পৃথিবী রূপে।
নিবেদন
এটি বসু বিজ্ঞান মন্দির প্রতিষ্ঠা উপলক্ষে লেখা। এতে তিনি তার গবেষণা জীবনের বিভিন্ন অভিজ্ঞতার বর্ণনা এবং প্রতিষ্ঠানের মূল লক্ষ্য নিয়ে আলোচনা করেছেন।সেদিক থেকে এটি ভারতীয় বিজ্ঞানের ইতিহাসে মূল্যবান। এটি রচিত হয় ১৮৭৭ খ্রিস্টাব্দে।
দীক্ষা
এটি একটি অনুপ্রেরণামূলক রচনা। জগদীশ চন্দ্র বসু উৎসাহীদের বিজ্ঞান সাধনার জন্য উজ্জীবিত করতে চেয়েছেন।
আহত উদ্ভিদ
এটি লেখকের সাহিত্য পরিষদের দেওয়া একটি বক্তৃতা। এতে তিনি গাছের স্পন্দনশীলতা ও তার যন্ত্রনির্ভর পরিমাপ সুবিস্তৃতভাবে বর্ণনা করেছেন।
স্নায়ুসূত্রে উত্তেজনা-প্রবাহ
এখানে জগদীশ চন্দ্র বসু জীবের স্নায়বিক উত্তেজনাবৃদ্ধির পরীক্ষানির্ভর বিশ্লেষণ করেছেন। তিনি কীভাবে স্পন্দনশীলতা বাড়ানোর জন্য গাছ ও ভেকের উপর পরীক্ষা করেছিলেন তার বর্ণনা দিয়েছেন।
হাজির
এই অন্তিম প্রবন্ধে জগদীশ চন্দ্র বসু সুন্দর ভাষায় বিবরণ দিয়েছেন কীভাবে বিভিন্ন বৈজ্ঞানিক পরীক্ষা-নিরীক্ষায় বাধা-বিপত্তির সময় তিনি তার ভিতরকার সমালোচনাশীল ও অনুসন্ধিৎসু মন থেকে অনুপ্রেরণা পেতেন।
আর কে আনন্দ
আর কে আনন্দ (জন্ম:১৯৬১ সালের ১ ফেব্রুয়ারি) ভারতের মণিপুর রাজ্যের একজন রাজনীতিবিদ। তিনি ২০০৭-২০১২ সাল থেকে ২০১২-২০১৭ সাল পর্যন্ত নওরিয়া বিধানসভা কেন্দ্রের প্রতিনিধিত্ব করেছিলেন।
লুইসা মেল
মেরিনা জাটজ ডি ক্যামার্গো (জন্ম ১৯ সেপ্টেম্বর ১৯৭৮), পেশাগতভাবে লুইসা মেল নামে পরিচিত, একজন ব্রাজিলীয় অভিনেত্রী, টেলিভিশন উপস্থাপক, প্রাণী অধিকার কর্মী এবং ব্যবসায়ী নারী।
চিন্দুইন নদী
চিন্দুইন নদী (ချင်းတွင်းမြစ်, ) মায়ানমার এর একটি নদীর নাম। এটি মায়ানমারের প্রধান নদী আয়েয়ারওয়াদি এর সবচেয়ে বড় শাখানদী। নদীটির সম্পূর্ণ অংশ মায়ানমারের অভ্যন্তরে প্রবাহিত হয়। মণিপুরী (জাতি)র কাছে নদীটি নিং-থি নামে পরিচিত।
উৎস
চিন্দুইন এর উৎপত্তিস্থল মায়ানমারের কাচিন প্রদেশের হুকাওং উপত্যকা, যেখানে তানাই, তাবাই, তাওয়ান ও তারোন (তুরং বা তোয়াং নামেও পরিচিত) নদী মিলিত হয়েছে। তানাই এর শীর্ষপ্রবাহ মোগং এর ১২ মাইল উত্তরে কুমোন অঞ্চলে শ্বেডাউঙ্গি তে  প্রবাহিত। এটি হুকাওং পৌঁছানোর আগ পর্যন্ত  প্রথমদিকে উত্তরে প্রবাহিত হয়। ২০০৪ সালে সরকার বাঘ সংরক্ষণের জন্য প্রায় আড়াই হাজার বর্গমাইল এলাকা নিয়ে “হুকাওং উপত্যকা বন্যপ্রাণী অভয়ারণ্য”স্থাপন করে। পরে এটিকে সম্প্রসারিত করে ২১৮০০ বর্গকিলোমিটার করা হয় যা দক্ষিণ এশিয়ার সর্ববৃহৎ সংরক্ষিত অঞ্চল। নদীটি তখন পশ্চিমে প্রবাহিত হয়ে সমতলের মধ্যভাগে তাবাই এর সাথে যুক্ত হয় এবং তাওয়ান ও তারোন এর দক্ষিণ ডান তীরে মিলিত হয়। এই নদীগুলো হুকাওং উপত্যকার পর্বতমালার উত্তর ও উত্তরপূর্ব দিকে প্রবাহিত।
গতিপথ
তানাই নদীটি তারোন বা তুরং উপত্যকা দিয়ে হুকাওং উপত্যকাকে একটি স্পষ্ট গিরিসংকট দিয়ে অতিক্রম করে। এরপর চিন্দুইন নাম গ্রহণ করে দক্ষিণমুখে প্রবাহিত হয়। এটি সিংকালিং কামতি ও থোমালিন টাউনদ্বয়ে বামপাশে রেখে অতিক্রম করে। মিনগিন শহরের পূর্বপর্যন্ত নদীটি দক্ষিণ-পশ্চিম দিকে প্রবাহিত হয়। এরপর দক্ষিণ-পূর্ব দিকে বাঁক নিয়ে কেন্দ্রীয় সমতটে প্রবেশ করে এবং মনওয়া শহরকে বামতীরে রেখে অতিক্রম করে। এর গতিপথ এখানে সাগাইং অঞ্চলের সাগাইং জেলা ও ম্যাগওয়ে অঞ্চলের পাকোক্কু জেলার মাঝে সীমানা নির্দেশ করে। এটি  তে আয়েয়ারওয়াদি নদীতে প্রবেশ করে। এর সর্বোচ্চ নির্গমনপথটি আয়েয়ারওয়াদি থেকে ২২ মাইল দূরে যার ব্যাপ্তিটি একটি দীর্ঘ নিম্ন ও আংশিক বসতিওয়ালা একটি দ্বীপ গঠন করেছে। ঐতিহ্যগতভাবে এর সর্বনিম্ন বদ্বীপটি একটি কৃত্রিম খাল যা বগন শহরের একজন রাজা খনন করেছিলেন। এটি প্রায় ১০০ বছর ধরে শুকিয়ে আসছিল তবে ১৮২৪ সালের এক আকস্মিক বন্যায় এটি পুনরায় প্রবাহ পায়। উপগ্রহ থেকে পাওয়া ছবি দেখে বোঝা যায় যে সবচেয়ে নিচু খাদটিই একসময় সবচেয়ে প্রশস্ত ছিল।
পরিবেশ
চিন্দুইনের গতিপথের অধিকাংশই পর্বতমালা ও বনাঞ্চলে প্রবাহিত। গহীন অঞ্চলে থাকায় এর পানি অনেকটাই দূষণমুক্ত। বার্মা সরকার হুকাওং উপত্যকায় সংকটাপন্ন বাঘের জন্য একটি বিশাল (২৫০০ বর্গমাইল) অভয়ারণ্য তৈরি করেছে।
অর্থনীতি
চিন্দুইন নদী দিয়ে বিভিন্ন নৌযান হোমালিন শহরে চলাচল করে। নদীতীরবর্তী টিক বনাঞ্চল প্রাচীনকাল থেকেই বিবিধ মূল্যবান সম্পদে সমৃদ্ধ। হুকাওং উপত্যকা বার্মিজ অ্যাম্বার এর জন্য সুপরিচিত। নদীতে জেড (য়শম বা সবুজ পাথরবিশেষ) এর স্তর রয়েছে। উয়ু নদীর তীরে হপাকান্ট শহর পৃথিবীর একমাত্র স্থান যেখানে সবচেয়ে মসৃণ জেড ‘জেডেটাইট’ পাওয়া যায়। এখানে প্রচুর মৎস্যসম্পদও রয়েছে।
হাইসাম বিন তারিক আল সাইদ
হাইসাম বিন তারিক আল সাইদ (هيثم بن طارق آل سعيد; জন্ম: ১৩ অক্টোবর ১৯৫৪) ওমানের বর্তমান সুলতান। ২০২০ সালের ১১ জানুয়ারি তিনি তার চাচাত ভাই কাবুস বিন সাইদের উত্তরসুরি হিসেবে শাসনভার লাভ করেন। ইতিপূর্বে তিনি দেশটির ঐতিহ্য ও সংস্কৃতি মন্ত্রী হিসেবে দায়িত্বপালন করেছেন।
জীবনী
হাইসাম বিন তারিক ওমানের রাজপরিবার আল সাইদের সদস্য। ১৯৭৯ সালে তিনি অক্সফোর্ড বিশ্ববিদ্যালয় থেকে ফরেন সার্ভিস প্রোগ্রামে স্নাতক হন। হাইসামের বাবা তারিক বিন তাইমুর ছিলেন সুলতান তাইমুর বিন ফয়সালের (শাসনকাল ১৯১৩-১৯৩২) পুত্র। তার ভাই আসাদ বিন তারিক বিন তাইমুর আল সাইদ ডেপুটি প্রধানমন্ত্রী।
ভূমিকা
১৯৮০ এর দশকে তিনি ওমান ফুটবল এসোসিয়েশনের প্রথম প্রধান হন। তিনি একজন ক্রীড়া পৃষ্ঠপোষক হিসেবে পরিচিত। ১৯৮৬ থেকে ১৯৯৪ সাল পর্যন্ত তিনি ওমানের পররাষ্ট্র মন্ত্রণালয়ের আন্ডার সেক্রেটারি হিসেবে দায়িত্ব পালন করেছেন এবং পরবর্তীতে সেক্রেটারি জেনারেল হিসেবে ১৯৯৪ থেকে ২০০২ সাল পর্যন্ত দায়িত্বপালন করেছেন। ১৯৯০ এর দশকের মধ্যভাগে তিনি ঐতিহ্য ও সংস্কৃতি মন্ত্রী হিসেবে নিয়োগ পেয়েছেন।
ক্ষমতালাভ
সাবেক সুলতান ও চাচাত ভাই সুলতান কাবুস বিন সাইদ আল সাইদ ২০২০ সালের ১০ জানুয়ারি মৃত্যুবরণ করেন। হাইসাম বিন তারিক পরের দিন ১১ জানুয়ারি দেশটির সুলতান হিসেবে শপথ নেন। হন। সুলতান কাবুস বিন সাইদ নিজের উত্তরসুরির নাম কাগজে লিখে রেখে যান। সে অনুযায়ী হাইসাম বিন তারিক আল সাইদকে দেশটির নতুন সুলতান ঘোষণা করা হয়।
জাপানের বিরুদ্ধে মার্কিন যুক্তরাষ্ট্রের যুদ্ধ ঘোষণা
১৯৪১ সালের ৮ ডিসেম্বর মার্কিন যুক্তরাষ্ট্রের কংগ্রেস আগের দিন জাপানের পার্ল হারবারে অতর্কিতে আক্রমণের প্রতিক্রিয়া হিসাবে জাপান সাম্রাজ্যের বিরুদ্ধে যুদ্ধ ঘোষণা করে। রাষ্ট্রপতি ফ্র্যাঙ্কলিন ডি. রুজভেল্টের কুখ্যাত বক্তৃতার এক ঘণ্টা পরে এটি প্রস্তুত করা হয়েছিল। জাপান ওয়াশিংটনে তাদের দূতাবাসে একটি বার্তা পাঠিয়েছিল, তবে দীর্ঘ বার্তাটি ডিকোডিং এবং টাইপ করতে সমস্যা হওয়ায় - ঘোষণাপত্রের নির্ধারিত উচ্চ স্তরের-নিরাপত্তা ব্যবস্থার অর্থ হলো কেবলমাত্র খুব উচু স্তরের ছাড়পত্রধারী কর্মীরা সাংকেতিকলিপির পাঠোদ্ধার করতে পারবেন, যা প্রক্রিয়াটিকে ধীর করে দেয় - এটি পার্ল হারবার হামলার পরে পর্যন্ত মার্কিন পররাষ্ট্রমন্ত্রীকে প্রদান করা হয়নি। মার্কিন যুক্তরাষ্ট্রের ঘোষণার পর জাপানের মিত্র জার্মানি ও ইতালি মার্কিন যুক্তরাষ্ট্রের বিরুদ্ধে যুদ্ধ ঘোষণা করে, এবং মার্কিন যুক্তরাষ্ট্র পুরোপুরিভাবে দ্বিতীয় বিশ্বযুদ্ধে জড়িযে পড়ে।
শেখ জায়েদ গ্র্যান্ড মসজিদ (ইন্দোনেশিয়া)
শেখ জায়েদ গ্র্যান্ড মসজিদ (جامع الشيخ زايد الكبير‎‎) ইন্দোনেশিয়ার সুরাকাটায় অবস্থিত ও ইন্দোনেশিয়ার অন্যতম একটি উপাসনাল। মসজিদটির নামকরণ করা হয়েছে আরব আমিরাতের প্রয়াত রাষ্ট্র প্রধান শেখ জায়েদ বিন সুলতান আল নাহিয়ানের নামানুসারে।
জাপানের বিরুদ্ধে মার্কিন যুক্তরাষ্ট্রের যুদ্ধ ঘোষণা
পটভূমি
জাপানের যুদ্ধ ঘোষণা যুক্তরাষ্ট্রকে প্রদান করা আগেই পার্ল হারবারে আক্রমণ করে। মূলত এই শর্ত ছিল যে জাপান যুক্তরাষ্ট্রকে পরবর্তী শান্তি আলোচনা থেকে সরে আসার ঘোষণা দেওয়ার অন্তত ত্রিশ মিনিট আগে হামলা শুরু করবে না,  কিন্তু নোটিশ দেওয়ার আগেই আক্রমণ শুরু হয়েছিল। টোকিও ৫,০০০ শব্দের ইশতেহারটি – "১৪-খন্ডের বার্তা" হিসাবে পরিচিত – ওয়াশিংটনে জাপানি দূতাবাসের দুটি ব্লকে স্থানান্তরিত করে। তবে বার্তা খুব গোপনীয় প্রকৃতির হওয়ার কারণে দূতাবাসের উচ্চপদস্থ কর্মকর্তাগণ সাংকেতিকলিপির পাঠোদ্ধার, অনুবাদ এবং টাইপ করেন, তারা যথাসময়ে এই কাজগুলি করতে অক্ষম হন। সুতরাং আক্রমণ শুরু হওয়ার আগেই রাষ্ট্রদূত তা সরবরাহ করতে পারেননি। তবে তা হলেও, ইশতেহারটি এমনভাবে ঘোষণা করা হয়েছিল যে এটিতে যুদ্ধের ঘোষণা দেয়নি বা কূটনৈতিক সম্পর্ক ছিন্ন করেনি, তাই কূটনৈতিক ঐতিহ্য অনুসারে এটি যুদ্ধের যথাযথ ঘোষণা ছিল না।
শেখ জায়েদ গ্র্যান্ড মসজিদ (ইন্দোনেশিয়া)
নির্মাণ ইতিহাস
মসজিদটি সংযুক্ত আরব আমিরাতের রাজধানী আবুধাবিতে অবস্থিত শেখ জায়েদ মসজিদ-এর স্থাপত্যশৈলী অনুসরণ করে নির্মাণ করা হয়েছে। ১৪ নভেম্বর ২০২২ নান্দনিক মসজিদের উদ্বোধন করেন দেশটির রাষ্ট্রপতি জোকো উইদোদো। উদ্বোধনী অনুষ্ঠানে সংযুক্ত আরব আমিরাতের রাষ্ট্রপতি জায়েদ বিন সুলতান আল নাহিয়ানও উপস্থিত ছিলেন। মসজিদটি ৩ হেক্টর জমিতে নির্মাণ হয়। ২০২১ সালের মাঝামাঝি এর নির্মাণকাজ শুরু হয়। সংযুক্ত আরব আমিরাতের আমির এ মসজিদটিকে ইন্দোনেশিয়ার রাষ্ট্রপতিকে উপহার দেন।
জাপানের বিরুদ্ধে মার্কিন যুক্তরাষ্ট্রের যুদ্ধ ঘোষণা
পটভূমি
ব্রিটিশ উপনিবেশ মালয়, সিঙ্গাপুর এবং হংকংয়ে জাপানের আক্রমণের কারণে আমেরিকা যুক্তরাষ্ট্রের নয় ঘণ্টা আগে যুক্তরাজ্য জাপানের বিরুদ্ধে আংশিকভাবে যুদ্ধ ঘোষণা করেছিল; এবং আংশিকভাবে উইনস্টন চার্চিলের মার্কিন যুক্তরাষ্ট্রে জাপানের হামলার "এক ঘণ্টার মধ্যে" যুদ্ধ ঘোষণা করার প্রতিশ্রুতির কারণে।
ভোট এবং রাষ্ট্রপতির স্বাক্ষর
৮ ডিসেম্বর সকাল সাড়ে বারোটায় রাষ্ট্রপতি রুজভেল্ট কংগ্রেসের যৌথ অধিবেশন এবং জাতির উদ্দেশ্যে তার কুখ্যাত বক্তৃতায় আনুষ্ঠানিকভাবে এই ঘোষণার আবেদন করেন। ঘোষণাটি দ্রুত ভোটে আনা হয়; সেনেট এটি পাস হয় এবং এরপরে দুপুর দেড়টায় এটি নিম্ন কক্ষে পাস হয়। সিনেটে ৮২-০ ভোটে এবং নিম্ন কক্ষে ৩৮৮-১ ভোটে এটি পাস হয। একজন শান্তিবাদী এবং কংগ্রেসে নির্বাচিত প্রথম মহিলা (১৯১৬ সালে নির্বাচিত) জ্যানেট রেনকিন ঘোষণার বিরুদ্ধে একমাত্র ভোটটি দেন, তার কিছু সহকর্মীর কাছ থেকে হিস্হিস ধ্বনি শুনতে পান। একাধিক সহকর্মী গ্রহীত সিদ্ধান্তকে সর্বসম্মত করতে ভোট পরিবর্তন করতে বা কমপক্ষে বিরত থাকতে তাকে চাপ দিয়েছিল কিন্তু তিনি তা প্রত্যাখ্যান করেন। তিনি বলেন, "একজন মহিলা হিসাবে আমি যুদ্ধে যেতে পারি না," এবং "আমি অন্য কাউকে প্রেরণ করতে অস্বীকার করছি।" অন্য নয় জন মহিলা এই সময় কংগ্রেসের আসনে ছিলেন। ভোটগ্রহণের পর সাংবাদিকরা তাকে পিছনে পিছনে রিপাবলিকান ক্লোকরুমে যান, সেখানে তিনি কোনও মন্তব্য করতে রাজি হননি এবং মার্কিন যুক্তরাষ্ট্রের ক্যাপিটল পুলিশ ক্লকরুমটি খালি না করা পর্যন্ত তিনি একটি টেলিফোন বুথে আশ্রয় নেন। এর দু'দিন পরে জার্মানি এবং ইতালির বিরুদ্ধে একই ধরনের যুদ্ধ ঘোষণার ভোট নেওয়া হয়; কিন্তু র‌্যাঙ্কিন বিরত থাকেন। অন্য নয় জন মহিলা যুদ্ধ ঘোষণার পক্ষে ভোট দেন।
শেখ জায়েদ গ্র্যান্ড মসজিদ (ইন্দোনেশিয়া)
ধারণ ক্ষমতা
মসজিদটিতে একসাথে ১০ হাজার মুসল্লি নামাজ আদায় করতে পারে।
ভবিষ্যত পরিকল্পনা
মসজিদটি ইবাদতস্থলের পাশাপাশি ইসলামী শিক্ষাকেন্দ্র ও ধর্মীয় পর্যটন হিসাবে ব্যবহার হবে।
ফ্রন্টিস
ফ্রন্টিস (Phrontis) (প্রাচীন গ্রিক : Φροντις) ছিলেন ফ্রিক্সাস ও ক্যালসিওপির চার (অথবা পাঁচ) পুত্রের একজন। তিনি কলচিসের রাজা ঈটিজ এর নাতিও ছিলেন।
ফ্রন্টিস ও তার ভাইরা কলচিসে বড় হয়, এবং তাদের পিতা ফ্রিক্সাসের মৃত্যুর পর, তিনি আর তার ভাইরা অরকোমেনাসের রাজা অ্যাথামাসের হাতে তার পিতার প্রতি দুর্ব্যবহারের প্রতিশোধ নেবার উদ্দেশ্যে রওয়ানা হয়। কিন্তু যাত্রাপথে তারা কৃষ্ণ সাগরে যুদ্ধের দেবতা আরেসের দ্বীপে আটকে যায়। পরবর্তীতে জ্যাসন ও আর্গোনটরা তাদেরকে উদ্ধার করেন। ফ্রন্টিস ও তার ভাইরা ঈটিজের পৌত্র জানার পর জ্যাসন তাদেরকে তাদের সাথে কলচিসে ফিরে যেতে এবং স্বর্ণের পশম আনতে সাহায্য করতে রাজি করান। জ্যাসন তাদেরকে সেই অঞ্চলের নিরাপত্তা ও নকশার ব্যাপারে জিজ্ঞাসা করেন। কলসিচ থেকে স্বর্ণের পশম উদ্ধারের পর, ফ্রন্টিস ও তার ভাইরা আর্গোর যাত্রীদের সাথে গ্রিসে ফিরে আসে। তার ভাইরা ছিল সাইটিসোরাস, আরগুস ও মেলাস, এবগ্ন কিছু সূত্র অনুযায়ী তার আরেক ভাই ছিল প্রেসবন
আরেকটি ঘটনা আরগোনটের ভ্রমণের অনেক বছর পর ঘটে যা ফ্রন্টিসের ভাই মেলাসের বাণিজ্যযাত্রার সাথে সম্পর্কিত। তাকে ককেশাসের সাইরাস নদীর তীরের নগর আয়োনেট্রিয়া এর অত্যাচারী রাজা টেলিক্রেটিস বন্দী করেন। মেলাসের সাথে ককেশাস হয়ে যাত্রা করা অনেক বণিককেই তিনি বন্দী করেছিলেন। তিনি মনে করতেন, গ্রিস ও আনাতোলিয়া থেকে আসা যত বেশি সম্ভব বণিককে বন্দি করতে হবে, তাতে গ্রিক ও আনাতোলিয়ার নগররাষ্ট্রগুলোর অর্থনীতি দুর্বল হয়ে যাবে, যার ফলে তার পক্ষে সেই সব নগররাষ্ট্র জয় করা সুবিধাজনক হবে। ভাইয়ের বন্দিত্বের খবর পেয়ে ফ্রন্টিস তার ভাইকে উদ্ধার করতে রওয়ানা হলেন। ফ্রন্টিস জিউসের কাছে সাহায্যের জন্য প্রার্থনা করেছিলেন এবং জিউস ফ্রন্টিসকে টেম্পেস্ট্রিস নামক একটি ঘোড়া দান করেন, যার ইগলের মত ডানা রয়েছে (জিউসের পবিত্র প্রাণী)। এর ফলে ফ্রন্টিস ককেশাসের উঁচু পর্বতমালার উপর দিয়ে উড়ে গিয়ে নিরাপদে আয়োনেট্রিয়ায় পৌঁছতে সক্ষম হন। আয়োনেত্রিয়ায় পৌঁছানোর পরে, ফ্রন্টিস তার ভাই মেলাস এবং আরও অনেক গ্রীক এবং আনাতোলিয়ান ভ্রমণকারী ব্যবসায়ীকে কারাগারের বন্ধন থেকে মুক্তি দিয়েছিলেন। এরপরে তিনি আয়োনেট্রিয়ার বাসিন্দাকে বিদ্রোহ করতে এবং টেলিক্রেটসকে উৎখাত ও হত্যা করতে সহায়তা করেছিলেন, এভাবে আয়োনেট্রীয়দেরকে তাদের অত্যাচারী রাজার হাত থেকে মুক্তি দেওয়া হয়েছিল। লিস্ট্রা নামে এক আয়োনেট্রিয়ান নারী ফ্রন্টিস ও মেলাসের সাথে গ্রিসে ফেরার পথে যোগ দেন, পরবর্তীতে ফ্রন্টিস লিস্ট্রাকে বিয়ে করেছিলেন। মেলাসের বিবাহ হয় অ্যাথামাস ও থেমিস্টোর কন্যা ইউরিক্লেইয়া এর সাথে, তাদের হাইপেরেস নামে এক পুত্রসন্তানের জন্ম হয়। হাইপেরিস একটি ঝড়নার কাছে বাস করতেন, হাইপেরিসের নামের সাথে মিলিয়ে যার নাম দেয়া হয় হাইপেরিয়া।
বোরহানউদ্দিন চৌধুরীর জমিদার বাড়ি
বোরহানউদ্দিন জমিদার বাড়ি বাংলাদেশ এর ভোলা জেলার বোরহানউদ্দিন উপজেলার সাচরা ইউনিয়নে অবস্থিত এক ঐতিহাসিক জমিদার বাড়ি।
ইতিহাস
প্রায় দেড় শতাদিক বছর আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা হলেন জমিদার বোরহানউদ্দিন চৌধুরী। তিনি ঐ সময়ে একজন প্রভাবশালী জমিদার ছিলেন। বর্তমানে তার নামেই ভোলা জেলার বোরহানউদ্দিন উপজেলার নামকরণ করা হয়। যা ব্রিটিশরা করেছিল। এই জমিদারীর আওতায় প্রায় ২৭ মৌজা ছিল। এছাড়াও ভোলা ও বরিশালের কিছু অঞ্চল মিলে হাজার হাজার একর সম্পত্তি ছিল। এই জমিদাররা তাদের জমিদারী এলাকায় অনেক উন্নয়নমূলক কাজ করেন। জমিদার বোরহানউদ্দিন চৌধুরী তার মৃত্যুর আগে সামাজিক উন্নয়ন ও মসজিদ নির্মাণের জন্য অনেক জায়গা দান করে গেছেন। কিন্তু এইসব জায়গার অধিকাংশ এখন সাধারণ মানুষের ভোগ দখলে। জমিদার বোরহান উদ্দিন চৌধুরী ২১ বৈশাখ, ১৪১৯ বঙ্গাব্দে মৃত্যুবরণ করেন।
অবকাঠামো
বসবাসের জন্য একটি দ্বিতল ভবন ও জমিদারী, বিচারকার্য এবং মুসাফিরদের থাকার জন্য তিনটি কাছারিঘর তৈরি করা হয়। এছাড়াও জমিদার বাড়ির প্রবেশপথে একটি মসজিদ তৈরি করা হয়।
বর্তমান অবস্থা
অযত্ন ও অবহেলার কারণে বর্তমানে জমিদার বাড়ির অনেক ঐতিহ্য এখন ধ্বংসের মুখে। শুধু মসজিদটি ব্যবহার করার কারণে এখনো প্রায় মোটামুটি ভালো অবস্থায় রয়েছে।
ক্যান্টন, ওহাইও
ক্যান্টন মার্কিন যুক্তরাষ্ট্রের ওহাইও অঙ্গরাজ্যের স্টার্ক কাউন্টির একটি শহর ও কাউন্টি আসন। এটি ক্লিভল্যান্ড থেকে প্রায় ৬০ মাইল (৯৭ কিমি) দক্ষিণে এবং উত্তর-পূর্ব ওহাইওর অ্যাক্রেন থেকে ২০ মাইল (৩২ কিমি) দক্ষিণে অবস্থিত। ক্যান্টন ক্যান্টন-ম্যাসিলন, ওএইচ মহানগর পরিসংখ্যান অঞ্চলের বৃহত্তম পৌরসভা, যা স্টার্ক এবং ক্যারল কাউন্টির সমস্ত অঞ্চলকে অন্তর্ভুক্ত করে। শহরের জনসংখ্যা ২০১০-এর আদম শুমারি অনুসারে ৭৩,০০৭ জন।
ভূগোল
মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ২৬.১৭ বর্গমাইল (৬৭.৭৮ বর্গকিমি), যার মধ্যে ২৬.১৫ বর্গমাইল (৬৭.৭৩ বর্গকিমি) ভূমিভাগ ও ০.০২ বর্গমাইল (০.০৫ বর্গকিমি) জলভাগ নিয়ে গঠিত।
২০১০-এর আদমশুমারি
২০১০-এর আদমশুমারি অনুসারে, শহরে ৭৩,০০৭ জন মানুষ, ২৯,৭০৫ জন গৃহমালিক ও ১৭,১২৭ টি পরিবার বসবাস করে। জনসংখ্যার ঘনত্ব প্রতি বর্গমাইলে ২,৬৯৩.৮৫ জন (১,০৪০.১১ জন/বর্গকিমি)। প্রতি বর্গমাইলে গড়ে ১,৩৫৭.৯ এর (৫২৪.৩ জন/বর্গকিমি) ঘনত্বে ৩৪,৫৭১ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৬৯.১% শ্বেতাঙ্গ, ২৪.২% আফ্রিকান আমেরিকান, ০.৫% নেটিভ আমেরিকান, ০.৩% এশীয়, ১.০% অন্যান্য জাতি এবং ৪.৮% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ২.৬% ছিল।
মোহাম্মদ জহির রায়হান
মোহাম্মদ জহির রায়হান (জন্ম ২৫ এপ্রিল ২০০১) একজন বাংলাদেশী অলিম্পিক ক্রীড়াবিদ।
তিনি ২০১৯ এশিয়ান অ্যাথলেটিক্স চ্যাম্পিয়নশিপ এবং ২০১৯ আইএএএফ বিশ্ব অ্যাথলেটিক্স চ্যাম্পিয়নশিপে দোহায় প্রতিদ্বন্দ্বিতা করেছিলেন। তিনি ২০২০ গ্রীষ্মকালীন অলিম্পিক - পুরুষদের ৪০০ মিটার অ্যাথলেটিক্সে প্রতিদ্বন্দ্বিতা করেছিলেন।
ইন্দোনেশিয়া-নেপাল সম্পর্ক
ইন্দোনেশিয়া-নেপাল সম্পর্ক বলতে ইন্দোনেশিয়া এবং নেপালের দ্বিপাক্ষিক সম্পর্ককে বোঝায়। ১৯৬০ সালে কূটনৈতিক সম্পর্ক স্থাপন করা হয়েছিল। কোনও দেশে কোনও আবাসিক দূতাবাস নেই। ইন্দোনেশিয়া কেবল কাঠমান্ডুতে মাননীয় কনস্যুলেট প্রতিষ্ঠা করে, যখন ঢাকায় বাংলাদেশ দূতাবাস নেপালকেও স্বীকৃতি দেয়। নেপাল, অন্যদিকে, থাইল্যান্ডের ব্যাঙ্কক, ইন্দোনেশিয়ায় তার দূতাবাস অনুমোদন করেছে। উভয় দেশই অংশীদার এবং নন-এলাইনেড মুভমেন্ট (ন্যাম) এর প্রতিষ্ঠাতা সদস্য।
ইয়াফেস ওসমান
ইয়াফেস ওসমান (জন্ম ১ মে, ১৯৪৬) হলেন একজন স্থপতি ও রাজনীতিবিদ। তিনি ২০১৫ সালের ১৪ জুলাই থেকে বাংলাদেশ সরকারের বিজ্ঞান ও প্রযুক্তি মন্ত্রণালয়ের মাননীয় মন্ত্রী। এর পূর্বে তিনি একই মন্ত্রণালয়ের প্রতিমন্ত্রী ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক।
ইন্দোনেশিয়া-নেপাল সম্পর্ক
ইতিহাস
নেপাল ও ইন্দোনেশিয়া ২৫ শে ডিসেম্বর ১৯৬০ সালে কূটনৈতিক সম্পর্ক স্থাপন করেছিল। ইন্দোনেশিয়া ১৯৬৫ সালে কাঠমান্ডুতে দূতাবাস খুলেছিল, যা ১৯৬৭ সালে বন্ধ হয়ে গিয়েছিল, তাদের কঠোর পরিশ্রমের পরিমাপের উদ্ধৃতি দিয়ে। এপ্রিল ২০১০ সালে, ইন্দোনেশিয়া কাঠমান্ডুতে তার সম্মানিত দূতাবাস খোলা ঢাকায় ইন্দোনেশিয়া প্রজাতন্ত্রের দূতাবাস নেপালে স্বীকৃত হয় এবং ব্যাংককের  নেপালী দূতাবাস ইন্দোনেশিয়ায় স্বীকৃত হয়।.
নেপাল ও ইন্দোনেশিয়া উভয়ই ন্যামের সদস্য। নেপালে ১৯৫৫ সালে বান্দুং সম্মেলনের একজন অংশগ্রহণকারী ছিলেন, যিনি ন্যাম গঠনের পথ প্রশস্ত করেছিলেন। নেপাল ও ইন্দোনেশিয়ার মধ্যকার দীর্ঘস্থায়ী সম্পর্কগুলি ১৯৫৫ সালে বন্দুকযুদ্ধে আফ্রো-এশীয় কনফারেন্সের সময়কালের সমতুল্য।
ইয়াফেস ওসমান
প্রাথমিক জীবন
ওসমান ১৯৪৬ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামে জন্মগ্রহণ করেন। তার পিতা কথাসাহিত্যিক শওকত ওসমান এবং মাতা সালেহা ওসমান। তার ভাই বুলবন ওসমান একজন সাহিত্যিক, চিত্রশিল্পী ও শিক্ষায়তনিক ব্যক্তি। তিনি চট্টগ্রাম মুসলিম হাই স্কুল এ পড়াশুনা করেন। পরবর্তীতে তিনি সিদ্ধেশ্বরী বালক উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চ মাধ্যমিক পাস করেন। তিনি বাংলাদেশ প্রকৌশল বিশ্ববিদ্যালয় থেকে ব্যাচেলর অফ আর্কিটেকচার ডিগ্রি লাভ করেন।
ফজলুর রহমান মালিক
ফজলুর রহমান মালিক (উর্দু: ) (সেপ্টেম্বর ২১, ১৯১৯ - জুলাই ২৬, ১৯৮৮) ভারতীয় উপমহাদেশের একজন অন্যতম পরিচিত ইসলামি বিদ্বান ব্যক্তি। ফজলুর রহমান ইসলামের একজন বিশিষ্ট উদারপন্থী সংস্কারক হিসেবে পরিচিত, যিনি শিক্ষাগত সংস্কার এবং স্বাধীন যুক্তির (ইজতিহাদ) পুনরুজ্জীবনে নিজেকে নিয়োজিত করেছিলেন। তার কাজগুলি পাকিস্তান, মালয়েশিয়া, ইন্দোনেশিয়া এবং তুরস্কের মতো দেশে ব্যাপক আগ্রহের বিষয়।
ইয়াফেস ওসমান
প্রাথমিক জীবন
তিনি ১৯৭০ সালে প্রকৌশল বিশ্ববিদ্যালয়ের ছাত্র সংসদের সহ-সভাপতি নির্বাচিত হন। তিনি বাংলাদেশ ছাত্রলীগে যোগদানের মাধ্যমে রাজনীতিতে প্রবেশ করেন। পরে তিনি বিজ্ঞান ও প্রযুক্তি সম্পাদক হিসেবে আওয়ামী লীগে যোগদান করেন। ওসমান একজন মুক্তিযোদ্ধা। তিনি বাংলাদেশের স্বাধীনতা যুদ্ধ চলাকালীন ২নং সেক্টরে যুদ্ধ করেন।
ইন্দোনেশিয়া-নেপাল সম্পর্ক
স্পষ্টভাবে পরিদর্শন
ইন্দোনেশিয়ার রাষ্ট্রপতির প্রতিনিধিত্বকারী তার মহারাজ দ্য কিং বীরেন্দ্র বীর বিক্রম শাহ দেবের সিংহাসনে যোগদানের জন্য ১৯৮১ সালে ইন্দোনেশিয়ার পররাষ্ট্রমন্ত্রী জনাব মোখতার কুসুমতাদজা নেপাল সফর করেন। প্রধানমন্ত্রী গিরিজা প্রসাদ কৈরালা ১৯৯২ সালে ১০ তম এনএম সম্মেলনে যোগদান করার জন্য ইন্দোনেশিয়ায় এসেছিলেন। জাকার্তাতে এশিয়ান-আফ্রিকান সামিটে যোগদান করার জন্য তৎকালীন রাজা জ্ঞানেন্দ্র ও রানী কোমল ২০ শে এপ্রিল, ২০০৫ তারিখে ইন্দোনেশিয়ায় গিয়েছিলেন। মাননীয় উপ-প্রধানমন্ত্রী ও পররাষ্ট্র বিষয়ক মন্ত্রী জনাব নারায়ণ কাজি শ্রদ্ধা 'ছায়াছবি' বালি ডেমোক্রেসি ফোরাম ২০১২ সালে অংশগ্রহণের জন্য ৬ নভেম্বর থেকে ১০ নভেম্বর ২০১২ সাল পর্যন্ত ইন্দোনেশিয়া সফর করেন।
ফজলুর রহমান মালিক
অ্যাসেসিয়েশন অব ইসলামি রিসার্চ এর এম ইয়াহইয়া বার্ত তার সম্পর্কে বলেছেন যে, "বিংশ শতকের দ্বিতীয়ভাগে প্রধান মুসলিম চিন্তাবিদদের মধ্যে শাস্ত্রীয় ইসলাম এবং পাশ্চাত্য দার্শনিক ও আধ্যাত্মিক কথোপকথনের বিবেচনায় তিনি সম্ভবত সর্বাধিক জ্ঞানী।"
ইয়াফেস ওসমান
কর্মজীবন
ওসমান তার কর্মজীবন শুরু করেন ফজলুর রহমান খানের অধীনে জুনিয়র স্থপতি হিসেবে। তিনি খানের অধীনে ১৯৭০ সালের অক্টোবর থেকে ১৯৭২ সালে এপ্রিল পর্যন্ত কাজ করেন। পরে তিনি বাংলাদেশ সরকারের আবাসন বিভাগের স্থপতি হিসেবে ১৯৭২ সালের মে থেকে ১৯৭৪ সালের এপ্রিল পর্যন্ত কর্মরত ছিলেন। তিনি বাংলাদেশ স্থপতি ইনস্টিটিউটের প্রতিষ্ঠাকালীন সাধারণ সম্পাদক। তার কর্মজীবনে তিনি স্থাপনা ও প্রকৌশল বিষয়ক কনসালট্যান্সি ফার্ম প্রকল্প উপদেষ্টা লিমিটেডের ব্যবস্থাপনা পরিচালক ছিলেন।
ইন্দোনেশিয়া-নেপাল সম্পর্ক
সংস্কৃতি ও শিক্ষা
ইন্দোনেশিয়া বিভিন্ন ক্ষেত্রের নেপালী শিক্ষার্থীদের বৃত্তি প্রদান করছে। সংস্কৃতি এবং পর্যটনের স্বার্থের অনুরূপ কারণে, ইন্দোনেশিয়া বালি ও কাঠমুন্ডুর মধ্যে একটি বোন শহরের সম্পর্কের জন্য প্রস্তাব করে এবং কাঠমান্ডুতে বালি ভ্রমণের সময় তারা দু'দেশের মধ্যে সরাসরি বিমান চলাচল করার জন্য পর্যটকদের বৃহত্ত প্রবাহ ভাগ করে খুশি হবে।
ফজলুর রহমান মালিক
ফজলুর রহমান ব্রিটিশ ভারতের (বর্তমানে পাকিস্তানের) হাজারা এলাকায় জন্মগ্রহণ করেন। তার পিতা মাওলানা শিহাব আল দীন ছিলেন সেই সময়ের একজন বুদ্ধজীবী ছিলেন। দেওবন্দে তিনি ইসলামী আইন শিক্ষা (ফেকাহ, হাদিস, কুরআনের তাফসির, যুক্তিবিজ্ঞান, দর্শনসহ অন্যান্য বিষয়) লাভ করেন এবং আলিম ডিগ্রি অর্জন করেন।
ইয়াফেস ওসমান
মন্ত্রিত্ব
ইয়াফেস ওসমান ২০০৯ সালের ৬ জানুয়ারি বাংলাদেশ সরকারের তৎকালীন বিজ্ঞান এবং তথ্য ও যোগাযোগ প্রযুক্তি মন্ত্রণালয়ের মাননীয় প্রতিমন্ত্রী হিসেবে শপথগ্রহণ করেন। ২০১৪ সালের ১২ জানুয়ারি তিনি দ্বিতীয়বারের মত বিজ্ঞান ও প্রযুক্তি মন্ত্রণালয়ের মাননীয় প্রতিমন্ত্রী হিসেবে দায়িত্ব গ্রহণ করেন। ২০১৫ সালের ১৪ জুলাই তিনি বিজ্ঞান ও প্রযুক্তি মন্ত্রণালয়ের মাননীয় মন্ত্রী হিসেবে শপথগ্রহণ করেন। ৬ নভেম্বর ২০১৮ তারিখে প্রধানমন্ত্রী ইয়াফেস ওসমানসহ চার টেকনোক্র্যাট মন্ত্রীকে পদত্যাগের নির্দেশ দিলে ঐ দিনই তারা পদত্যাগ পত্র জমা দেয় এবং ৯ ডিসেম্বর ২০১৮ তারিখে তাদের পদত্যাগ পত্র গ্রহণ করে গেজেট প্রকাশিত হয়। তিনি ২০১৯ সালের ৭ই জানুয়ারি টানা ৩য় মেয়াদে পুনরায় বিজ্ঞান ও প্রযুক্তি মন্ত্রণালয়ের মন্ত্রী নিযুক্ত হন।
ইন্দোনেশিয়া-নেপাল সম্পর্ক
অর্থনীতি এবং বাণিজ্য
উভয় দেশের মধ্যে বাণিজ্যের পরিমাণের সংখ্যা ১৪ মিলিয়ন মার্কিন ডলারে পৌঁছেছে, যা ইন্দোনেশিয়ার পক্ষে ব্যাপকভাবে। ইন্দোনেশিয়া থেকে, নেপাল প্রধানত ফসল, বাদাম ও পাম অয়েল, কাগজ এবং কাগজ বোর্ড, এবং রাসায়নিক হিসাবে খাদ্য পণ্য আমদানি করে। দুই দেশের মধ্যে সম্ভাব্য সম্ভাব্যতা এখনো রয়েছে, বিশেষ করে বাণিজ্য ও পর্যটন খাতের ক্ষেত্রেও, সামাজিক ও সাংস্কৃতিক বিনিময়।
ফজলুর রহমান মালিক
রহমান পাঞ্জাব বিশ্ববিদ্যালয় থেকে আরবি শিক্ষা লাভ করেন এবং এরপর তিনি পিএইচডির জন্য অক্সফোর্ড বিশ্ববিদ্যালয়ে যান। সেখানে তিনি ইবনে সিনার উপর একটি গবেষণামূলক প্রবন্ধ রচনা করেন। এরপর তার শিক্ষকতা জীবন শুরু হয়। প্রথমে তিনি পার্সিয়ান এবং ইসলামী দর্শন বিষয়ে দেরহাম বিশ্ববিদ্যালয়ে শিক্ষকতা শুরু করেন। এরপর তিনি ম্যাকগিল বিশ্ববিদ্যালয়ে ইসলামিক শিক্ষা বিষয়ে অধ্যাপনা করেন। এই বিশ্ববিদ্যালয়ে তিনি ১৯৬১ সাল পর্যন্ত শিক্ষকতা করেছেন।
কালীগঙ্গা নদী (পিরোজপুর)
কালীগঙ্গা নদী বাংলাদেশের দক্ষিণ-পশ্চিমাঞ্চলের পিরোজপুর জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৩৩০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালীগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২০।
প্রবাহ
কালীগঙ্গা নদীটি পিরোজপুর জেলার নাজিরপুর উপজেলার শঙ্করপাশা ইউনিয়নে প্রবহমান শালদহ নদী হতে উৎপত্তি লাভ করেছে। অতঃপর এই নদীর জলধারা শ্রীরামকাটি, গুয়ারেখা ও কালাখালী ইউনিয়নের মধ্য দিয়ে প্রবাহিত হয়ে পিরোজপুর সদর উপজেলার শরিকতলা-ডুমুরিতলা ইউনিয়নে প্রবাহিত কচা নদীতে পতিত হয়েছে। নদীটিতে সারাবছর পানিপ্রবাহ থাকে। নদীতে জোয়ার-ভাটার প্রভাব পরিলক্ষিত হয়।
ইন্দোনেশিয়ার মসজিদের তালিকা
ইন্দোনেশিয়া একটি মুসলিম প্রধান দেশ। এখানে অনেক মসজিদ রয়েছে। এই মসজিদগুলো মুসলমানদের উপাসনলায় হিসাবে ব্যবহৃত হয়।
প্রধান মসজিদের তালিকা
এই তালিকায় ইন্দোনেশিয়ার প্রধান মসজিদসমূহের তালিকা দেয়া হয়েছে।
তপন ঘোষ
তপন ঘোষ (১১ মে ১৯৫৩ - ১২ জুলাই ২০২০) ভারতের পশ্চিমবঙ্গের একজন হিন্দু জাতীয়তাবাদী নেতা এবং হিন্দু সংহতির প্রতিষ্ঠাতা। শুরুতে তিনি আরএসএসের সদস্য হিসেবে তার কর্মজীবন শুরু করেন, পরে তিনি হিন্দু সংহতি নামে একটি নিজস্ব সংগঠন গঠন করেন।
জীবনের প্রথমার্ধ
তপন ঘোষ ১১ মে ১৯৫৩ সালে পশ্চিমবঙ্গের মুর্শিদাবাদের দক্ষিণখণ্ডে জন্মগ্রহণ করেন। তাঁর পিতার নাম শ্রী গঙ্গাধর ঘোষ এবং মাতার নাম শ্রীমতী অনিমা ঘোষ। তাঁরা দুই বোন এক ভাই। তিনি কখনও বিয়ে করেনি।
১৩ বছর বয়সে, তিনি আরএসএসের সাথে জড়িত হন। স্কুল শেষ করার পরে তিনি কলকাতা বিশ্ববিদ্যালয়ে পদার্থবিদ্যায় স্নাতক সম্পন্ন করেন। ছাত্রজীবনে তিনি অখিল ভারতীয় বিদ্যার্থী পরিষদের সদস্য হয়ে ছাত্র রাজনীতিতে প্রবেশ করেছিলেন। তিনি 'বুদ্ধ অমরনাথ যাত্রা'-র (রাজৌরী) একটি বিশাল প্রতিনিধি দলের নেতৃত্ব দিতেন।
হিন্দু সংহতি গঠন
আরএসএসের সদস্য হিসাবে তিন দশকেরও বেশি সময় দায়িত্ব পালন করার পরে, তিনি অনুভব করেছিলেন যে তাঁর লক্ষ্য পূরণের জন্য নতুন সংস্থা গঠনের সময় এসেছে। তপন ঘোষ তাঁর অনুসারীদের নিয়ে ১৪ই ফেব্রুয়ারি ২০০৮ সালে হিন্দু সংহতি প্রতিষ্ঠা করেছিলেন। হিন্দু সংহতির প্রাথমিক কার্য অঞ্চল ছিল পূর্ব ভারত তথা পশ্চিমবঙ্গ, আসাম, ঝাড়খণ্ড ও ত্রিপুরা।
তিনি এবং তার সংস্থা তার রাজ্যে ঘর ওয়াপসি কর্মসূচিতেও সক্রিয় ছিলেন এবং অন্যান্য কার্যকলাপের জন্যও তাকে গ্রেপ্তার করা হয়েছে।
বিদেশী আমন্ত্রণ
ব্রিটিশ সংসদ সদস্য বব ব্ল্যাকম্যান তাকে যুক্তরাজ্যে আমন্ত্রণ জানিয়েছিলেন। যেখানে ঘোষ ওয়েস্টমিনিস্টারে একটি সংসদ কমিটির কক্ষে বাঙালি হিন্দুদের দুর্দশা এবং উগ্র ইসলামের বিপদ সম্পর্কে ভাষণ দিয়েছিলেন।
বিভিন্ন সংগঠনের আমন্ত্রণে (হিন্দু কংগ্রেস অব আমেরিকা, ইন্দো-মার্কিন বুদ্ধিজীবী ফোরাম এবং অন্যান্য) মার্কিন যুক্তরাষ্ট্র ও ইসরায়েলে গিয়ে বক্তৃতা এবং সাক্ষাৎকার দিয়েছিলেন।
মাসুম আজিজ
মাসুম আজিজ (১৯৫২ — ১৭ অক্টোবর ২০২২) একজন বাংলাদেশী অভিনেতা এবং নাট্য নির্মাতা।  এছাড়া তার মঞ্চ, টেলিভিশন এবং চলচ্চিত্রে অভিনয়ের খ্যাতি রয়েছে। চট্টগ্রাম বিশ্ববিদ্যালয়ে অধ্যয়নকালে তিনি থিয়েটারে কাজের মাধ্যমে অভিনয়ে আত্মপ্রকাশ করেন। এরপর ১৯৮৫ সালে তিনি প্রথম টিভি নাটকে অভিনয় করেন। দীর্ঘ কর্মজীবনে তিনি ৪০০ এর অধিক সংখ্যক নাটকে অভিনয় করেন।
তপন ঘোষ
মৃত্যু
২০২০ সালের জুনের শেষের দিকে, তিনি কোভিড-১৯ দ্বারা সংক্রামিত হন । ২০২০ সালের ১২ জুলাই, হাসপাতালে ১৫ দিন অতিবাহিত করার পর ৬৭ বছর বয়সে মারা যান।
মাসুম আজিজ
হুমায়ূন আহমেদের বিখ্যাত ধারাবাহিক নাটক "উড়ে যায় বকপক্ষী" তে অভিনয়ের জন্য তিনি একবিংশ শতাব্দীর সবার কাছে জনপ্রিয় হয়ে উঠেন।
শিল্পকলার অভিনয় শাখায় তার অবদানের জন্য তিনি ২০২২ সালে বাংলাদেশ সরকার কর্তৃক প্রদত্ত একুশে পদক লাভ করেন।
ফরাচিন বিহার
ফরাচিন বিহার চট্টগ্রামের রাইজান থানায় অবস্থিত। পশ্চিমমুখী প্রাচীন এই বিহারে বর্তমান অবস্থা করুন। ডা. রামচন্দ্র বড়ুয়া লিখেছেন, আনুমানিক ১২৬৭ শব্দের ১২০ বৎসর পূর্বে ১৭৮৫ খ্রিষ্টাব্দে বদু নামক এক পর্বতবাসিনী চাকরা ফরাচিন মন্দির নির্মাণ করে বুদ্ধমূর্তিক প্রতিষ্ঠা করেন। ফরা ব্রম্মদেশীয় শব্দ। ফরা অর্থ বুদ্ধ। আনুমানিক ১০ শতক জমির উপর এই বিহারটি অবস্থিত।
অবস্থান
চট্টগ্রাম জেলার রাউজান থানাধীন বাগোয়ার ইউনিয়নের বাগোয়ান গ্রামে অবস্থিত।
অগগ্য মেধা ক্যায়াং
অগগ্য মেধা ক্যায়াং বাংলাদেশের কক্সবাজারে অবস্থিত একটি প্রাচীন বৌদ্ধ মন্দির। এর পেছনে রয়েছে কেন্দ্রীয় মাহাসিং দোগ্রী বৌদ্ধ মন্দির। এটি বাংলাদেশের রাখাইন ও বৌদ্ধ সম্প্রদায়ের সবচেয়ে বৃহৎ, প্রাচীন এবং ঐতিহ্যবাহী ধর্মীয় প্রতিষ্ঠান।
স্থাপত্যরীতি
এখানের ক্যায়াং আরাকানের দামী সেগুন ও লৌহ কাঠ নির্মিত। মন্দির চত্ত্বরের বাম দিকে রয়েছে ৫টি স্মৃতি স্তম্ভ এবং প্রায় ২৫০ বছর বয়সী একটি শিলকড়ই গাছে। স্থানীয় রাখাইনগণ এই শিলকড়ই গাছটিকে বোধি বৃক্ষ রূপে পূজা করেন কারণ এই প্রাচীন বৃক্ষের নিচে সাধনা করে দুজন ভিক্ষু বুদ্ধত্ব লাভ করেছেন। কেন্দ্রীয় বৌদ্ধ মন্দিরের প্রবেশ মুখে ২৫০ বছর পূর্তি উপলক্ষে ১৯৫৬ সালে স্থাপিত একটি স্মৃতি স্তম্ভ রয়েছে। ১৭৯৯ সালে অগগ্য মেধা উই ভিক্ষু কর্তৃক স্থাপিত মূল মন্দিরের ভবনের ডানে চিং ঘর বা সীমা ঘরে অসংখ্য ছোটো মূর্তি সহ বিশাল আকৃতির কয়েকটি মূর্তি। কেন্দ্রীয় মন্দির ঘেঁষে বাম পাশে জয়সুখ ক্যায়াং অবস্থিত। কেন্দ্রীয় বৌদ্ধ বিহারের দক্ষিণ-পূর্ব পাশে অংমাঙ্গালা প্যাগোডা। ২০০ বছর পূর্বে নানফ্রু নামের এক রাখাইন রমনী এই প্যাগোডা প্রতিষ্ঠা করেছিলেন।
টম অ্যান্ড্রুজ (স্প্রিন্টার)
ওয়েস্ট বেকার্সফিল্ড হাই স্কুলে থাকাকালীন, তিনি ১৯৭৩ সালের সিআইএফ ক্যালিফোর্নিয়া স্টেট মিটে ৪০০ মিটারে দ্বিতীয় স্থান অর্জন করেন।
রীনা দেবী
রীনা দেবী, (রিনা যাদব নামে পরিচিত), জনতা দল (সংযুক্ত) এর একজন ভারতীয় রাজনীতিবিদ। তিনি নালন্দা থেকে বিহার আইন পরিষদের সদস্য।
নিতিয়া আনন্দ
নিতিয়া আনন্দ (জন্ম: ১ জানুয়ারী ১৯২৫ ব্রিটিশ ভারতের লাইলপুরে জন্মগ্রহণ করেছেন) একজন বিজ্ঞানী যিনি লখনউয়ের সেন্ট্রাল ড্রাগ গবেষণা প্রতিষ্ঠানের পরিচালক ছিলেন বেশ কয়েক বছর ধরে। ২০০৫ সালে, ভারতীয় ফার্মাকোপোইয়া কমিশন (আইপিসি) তাকে তার বৈজ্ঞানিক কমিটির চেয়ারম্যান নিযুক্ত করেছিল। ২০১২ সালে, তিনি ভারত সরকার পদ্মশ্রী পুরস্কার পেয়েছিলেন।
আনন্দ বর্তমানে র‌্যানব্যাক্সি সায়েন্স ফাউন্ডেশনের (আরএসএফ) চেয়ারম্যান।
শেখ জায়েদ গ্র্যান্ড মসজিদ (দ্ব্যর্থতা নিরসন)
শেখ জায়েদ গ্র্যান্ড মসজিদ দ্বারা যেসব নাম নির্দেশিত হতে পারে:
টাওয়ার হ্যামলেট্‌স
লন্ডন বারো অভ টাওয়ার হ্যামলেট্‌স যুক্তরাজ্য ও ইংল্যান্ডের রাজধানী লন্ডনের ৩২টি বারোর (Borough) একটি। এটি ঐতিহাসিক সিটি অভ লন্ডনের ঠিক পূর্বপাশে টেমস নদীর উত্তর তীরে অবস্থিত। এখানে লন্ডনের ডকল্যাণ্ডস অঞ্চলটি অবস্থিত, যার মধ্যে ওয়েস্ট ইন্ডিয়া ডক্‌স এবং ক্যানারি হোয়ার্ফ পড়েছে। বারোটির দক্ষিণাংশের আইল অফ ডগ্‌জ্‌-এ লন্ডনের সবচেয়ে উঁচু ভবনগুলির মধ্যে অনেকগুলি অবস্থিত। লন্ডনের যে ৫টি বারোতে ২০১২ সালের গ্রীষ্মকালীন অলিম্পিক গেমস অনুষ্ঠিত হবে, তাদের মধ্যে টাওয়ার হ্যামলেট্‌স একটি।
যুক্তরাজ্যের ২০০১ সালের আদমশুমারি অনুযায়ী এই বারোতে প্রায় ১,৯৬,১০৬ জন লোকের বাস। ব্রিটেনের বারোগুলির মধ্যে যেগুলিতে সবচেয়ে কমসংখ্যক খাঁটি ব্রিটিশ অধিবাসী বাস করে, তাদের মধ্যে টাওয়ার হ্যামলেট্‌স অন্যতম। এখানকার প্রায় ৪৩% লোক শ্বেতাঙ্গ ব্রিটিশ, এবং প্রায় ৩৩% লোক বাংলাদেশ থেকে আগত অভিবাসী বা বাংলাদেশী ব্রিটিশ নাগরিক। প্রায় ৭% লোক কৃষ্ণাঙ্গ, মূলত সোমালীয়।
আদমশুমারি অনুযায়ী এখানে ৬৫,৫৫৩ জন বাংলাদেশীর বাস। এদের মধ্যে যৌথ পরিবারে থাকার প্রবণতা বেশি। ১৮ বছরের নিচে অপ্রাপ্তবয়স্ক বাংলাদেশীর সংখ্যাও লন্ডনের গড়ের প্রায় দ্বিগুণ (এখানকার প্রায় ৪৯% বাংলাদেশীর বয়স ১৯ বা তার নিচে)। বেশির ভাগ বাংলাদেশী ছেলেমেয়ে যুক্তরাজ্যে এবং বেশির ভাগ প্রাপ্তবয়স্ক বাংলাদেশী বাংলাদেশে জন্ম নিয়েছে।
বিজয়নগরম
বিজয়নগরম হল ভারতের রাজ্য অন্ধ্রপ্রদেশের একটি শহর এবং বিজয়নগরম জেলার সদর দপ্তর।
ইতিহাস
কলিঙ্গের বিভিন্ন হিন্দু সম্রাট বিজয়নগরম শাসন করেছেন। উত্তরে শ্রীকাকুলাম সহ অঞ্চলটি কুঞ্জা বিষ্ণুবর্ধনের (৬২৪- ৬৪১) শাসনকালে ভেঙ্গির পূর্ব চালুক্য রাজত্বের অবিচ্ছেদ্য অংশ ছিল। তাঁর শাসনকালে ভেঙ্গি রাজ্য, উত্তরের শ্রীকাকুলাম থেকে দক্ষিণে নেল্লোর পর্যন্ত প্রসারিত হয়েছিল। তাঁরা তেলুগুর পৃষ্ঠপোষক ছিলেন।
জনসংখ্যার উপাত্ত
ভারতের জনপরিসংখ্যান, এই শহরের জনসংখ্যা হল ২২৭,৫৩৩ জন। মোট জনসংখ্যার ১১১,৫৯৬ জন পুরুষ এবং ১১৫, ৯৩৭ জন মহিলা, অর্থাৎ যৌন অনুপাত হিসেবে প্রতি ১০০০ পুরুষে ১০৩৯ জন মহিলা, জাতীয় গড় প্রতি ১০০০ পুরুষে ৯৪০ জন মহিলার চেয়ে বেশি। ২০,৪৮৭ শিশু ০-৬ বছর বয়সীদের মধ্যে পড়েছে, যার মধ্যে ১০,৪৯৫ জন বালক এবং ৯,৯৯২ জন বালিকা। গড় সাক্ষরতার হার দাঁড়িয়েছে ৮১.৮৫%, অর্থাৎ ১৬৯,৪৬১ জন সাক্ষর, জাতীয় গড়ের ৭৩% এর চেয়ে উল্লেখযোগ্য পরিমাণে বেশি। এখানকার সরকারি ভাষা তেলুগু।
নাগরিক প্রশাসন
শহরের নাগরিক সংস্থা হল বিজয়নগরম পৌর কর্পোরেশন, ১৮৮৮ সালে একটি পৌরসভা হিসাবে গঠিত হয়। ৯ই ডিসেম্বর ২০১৫ সালে এটি কর্পোরেশনে উন্নীত হয়েছিল। কর্পোরেশনের এক্তিয়ারভুক্ত অঞ্চল হল ৩৮টি নির্বাচন ওয়ার্ড সহ । ২০১০-১১ এর সময়কালে পৌরসভার মোট ব্যয় হয়েছিল inr 18877500000 এবং মোট আয় ছিল inr 23675100000.000004.
অর্থনীতি
বিজয়নগরম উত্তরান্ধ্রের (অন্ধ্রপ্রদেশের উত্তরাঞ্চলের রাজ্যগুলি) অন্যতম প্রধান শহর। শহর ও আশেপাশে বেশ কয়েকটি শিল্প রয়েছে। দেশের বৃহত্তম ফেরোম্যাঙ্গানিজ কারখানা গেরিভিদির উপকণ্ঠে অবস্থিত। হুগলি জুট মিল সহ গেরিভিডিতে বিভিন্ন পাট কল রয়েছে। বয়নসংক্রান্ত পাইকারি বাজারের জন্য বিজয়নগরম একটি জনপ্রিয় স্থান।
জলবায়ু
বিজয়নগরমের জলবায়ু হল ক্রান্তীয় সাভানা জলবায়ু (কোপ্পেন জলবায়ু শ্রেণিবিন্যাস) প্রায় সারা বছর ধরে উচ্চ আর্দ্রতা এর বিশেষত্ব, গ্রীষ্মকাল প্রচন্ড কষ্টকর কিন্তু মৌসুমী বায়ুর প্রভাবে ভাল বৃষ্টিপাত হয়। গ্রীষ্মের মরসুম মার্চ থেকে মে পর্যন্ত থাকে, তারপরে আসে দক্ষিণ-পশ্চিম মৌসুমি বায়ুর মরসুম, যা সেপ্টেম্বর মাস পর্যন্ত চলে। অক্টোবর এবং নভেম্বর হল বর্ষা-পরবর্তী সময় বা বিদায় কালীন মৌসুমি বায়ুর বৃষ্টি। সাধারণ জেলার বার্ষিক বৃষ্টিপাত ১,১৩১.০ মিমি, ২০০২-২০০৩ সালে মাত্র ৭৪০.৬ মিলিমিটার বৃষ্টিপাত হয়েছিল। জেলাটি দক্ষিণ-পশ্চিম এবং উত্তর-পূর্ব উভয় বৃষ্টিপাতের সুবিধা পায়। ডিসেম্বর থেকে ফেব্রুয়ারি পর্যন্ত সাধারণত সুন্দর আবহাওয়া থাকে। জেলার পার্বত্য অঞ্চলের জলবায়ু সমভূমির জলবায়ু থেকে আলাদা।
উনাইনপুরা লঙ্কারাম বিহার
উনাইনপুরা লঙ্কারাম বিহার চট্টগ্রাম জেলায় পটিয়া থানায় অবস্থিত। ১৫৩০ খ্রিষ্টাব্দে মাং বংশীয় যোগীমার বা যোগী খাইংয়ের বংশধর জয়ধরা রাইলী ১০০ শতক জমির উপর টিনের চাল এবং বাঁশের বেড়া দিয়ে বিহারটি নির্মাণ করেন। পরে মাটির দেয়াল দেয়া হয়। প্রাকৃতিক দূর্যোগে মাটির দেয়াল নষ্ট হয়ে গেলে বান্দরবনের পোয়াং রাজা এখানে বাঁশের কারুকার্যখচিত বর্মি বিহারের অণুকরণে বিহার নির্মাণ করেন। ১৮৭৯-৮০ সালের দিকে বিহারটি ইট দিয়ে পাকা করা হয়। বিহারের দেয়ালের গায়ে শ্বেত পাথরের ফলকে ১৯২০ সালে বিহার সংস্কার বিষয়ক তথ্য উৎকীর্ন করা আছে।
চতুরার্য সত্য
চতুরার্য সত্য (সংস্কৃত: चत्वारि आर्यसत्यानि/চত্বারি আর্যসত্যানি) গৌতম বুদ্ধ দ্বারা প্রচারিত চারটি শ্রেষ্ঠ সত্য এবং তার প্রধান জ্ঞান দর্শন। এই চারটি সত্য হল দুঃখ, দুঃখ সমুদয়, দুঃখ নিরোধ ও দুঃখ নিরোধ মার্গ।
তত্ত্ব
চতুরার্য সত্য তত্ত্বে দুঃখ সম্বন্ধে আলোচনা করা হয়েছে। এই চারটি সত্য হল দুঃখ, দুঃখ সমুদয়, দুঃখ নিরোধ ও দুঃখ নিরোধ মার্গ।
দুঃখ
চতুরার্য সত্যের প্রথম সত্য হল দুঃখ। গৌতম বুদ্ধের মতে পঞ্চ উপাদান যখন ব্যক্তির তৃষ্ণার বিষয় হয়ে তার নিকটে প্রকট হয়, তখন তাকে উপাদান স্কন্ধ বলে। এই পঞ্চ উপাদান স্কন্ধকে তিনি দুঃখ বলেছেন। এই পঞ্চ উপাদান হল রূপ, বেদনা, সংজ্ঞা, সংস্কার ও বিজ্ঞান। ক্ষিতি, অপ্, তেজ, মরুৎ এই চার মহা উপাদান হল রূপ উপাদান। বস্তু ও তার বিচার সম্বন্ধে অনুভব হল বেদনা উপাদান। বেদনার পর যে পূর্ব সংস্কার দ্বারা ব্যক্তি বা বস্তুকে চেনা যায় তা হল সংজ্ঞা উপাদান। রূপ, বেদনা ও সংজ্ঞা দ্বারা চিন্তায় প্রকৃত ব্যক্তি ও বস্তুকে চিনতে সাহায্য করে সংস্কার উপাদান এবং চেতনা বা মনকে বলে বিজ্ঞান।
দুঃখকে মূলতঃ তিনভাগে বিভক্ত করা যায়। যথা:
বৌদ্ধ দর্শনে দুঃখ জীবনের নিরাশাবাদী তত্ত্বকে দর্শায় না, বরং মানবজাতির প্রতিটি সদস্যকে জীবনের কোন না কোন মুহুর্তে জরা, ব্যাধি এবং মৃত্যুর যন্ত্রণার অভিজ্ঞতার মধ্যে দিয়ে যেতে হবেই, মানব অবস্থার এই প্রায়োগিক ও বাস্তব পরীক্ষাকে নির্দেশ করে। গৌতম বুদ্ধের মতে জীবনে সুখ ও দুঃখ দুই অবস্থান করে, কিন্তু তা সদা পরিবর্তনশীল। সুখ ও দুঃখ কোনটিই বেশিদিন স্থায়ী নয়। সেই কারণে পরিবর্তনশীল সমাজে চাহিদার পূরণ সম্ভব হয় না।
ইউকে অ্যালবামস চার্ট
অফিসিয়াল অ্যালবাম চার্ট (ওসিসি) হল একটি অ্যালবামের তালিকা যেখানে ফিজিক্যাল ও ডিজিটাল বিক্রয় এবং (মার্চ ২০১৫ থেকে) যুক্তরাজ্যে প্রকাশিত অডিও স্ট্রিমিংগুলি স্থান পেয়েছে। এটি ১৯৫৬ সালের ২২ জুলাই প্রথমবারের মতো প্রকাশিত হয়েছিল। বর্ত্মানে প্রতি সপ্তাহে অফিসিয়াল চার্ট কোম্পানি দ্বারা শুক্রবার (পূর্বে রবিবার) এটি সংকলিত হয়। এটি বিবিসি রেডিও ওয়ানে (শীর্ষ ৫) সম্প্রচারিত হয় এবং ওসিসি ওয়েবসাইটে শীর্ষ ১০০ হিসাবে বা ইউকেচার্টপ্লাস-এ শীর্ষ ২০০ হিসাবে উপলব্ধ। তালিকায় আবস্থান অব্যাহত থাকে যতক্ষণ না সমস্ত বিক্রয় শুধুমাত্র শিল্পের অভ্যন্তরীণদের কাছে উপলব্ধ ডেটাতে ট্র্যাক করা হয়। যদিও ১০০ নম্বরটি ১৯৮০-এর দশকে একটি হিট অ্যালবাম হিসাবে শ্রেণীবদ্ধ করা হয়েছিল। যেমন ব্রিটিশ হিট অ্যালবামগুলির ক্ষেত্রে, ১৯৮০ সালের জানুয়ারী পর্যন্ত, সংকলনগুলি সরিয়ে ফেলার পর থেকে এই সংজ্ঞাটি ফলো-আপ বইগুলির সাথে শীর্ষ ৭৫-এ পরিবর্তিত হয়েছিল। যেমন দ্য ভার্জিন বুক অব ব্রিটিশ হিট অ্যালবাম বই শুধুমাত্র এই ডেটা প্রকাশ করে। ২০২১-এর হিসাবে, ওসিসি এখনও শুধুমাত্র ট্র্যাক করে যে কতগুলি ইউকে টপ ৭৫ অ্যালবাম হিট হয়েছে এবং কত সপ্তাহে টপ ৭৫ অ্যালবামের তালিকায় প্রতিটি শিল্পী অর্জন করেছে।
চতুরার্য সত্য
দুঃখ সমুদয়
চতুরার্য সত্যের দ্বিতীয় সত্য হল দুঃখ সমুদয় বা দুঃখের কারণ। গৌতম বুদ্ধ দুঃখের হেতু বা কারণ হিসেবে তৃষ্ণা বা আসক্তিকে উল্লেখ করেছেন। অবিদ্যার কারণে বিশ্বের সকল প্রকারের ইন্দ্রিয়প্রিয় বস্তু বা বিষয়ের ওপর চিন্তা ও সম্বন্ধ স্থাপনে তৃষ্ণার জন্ম দেয়। এই তৃষ্ণা তিন প্রকার:
চতুরার্য সত্যের অর্থ ও তাত্পর্য্যকে না জানা ও নিজেকে ও বাস্তবকে না বোঝাকে অবিদ্যা বলা হয়ে থাকে। অবিদ্যার কারণে ক্লেশের উদ্ভব হয়ে থাকে। এই সূত্রে দুঃখের মূল কারণ রূপে ত্রিবিষের উল্লেখ করা যায়। এই তিনটি বিষ হল- অবিদ্যা বা মোহ, রাগ এবং দ্বেষ।
দুঃখ নিরোধ
গৌতম বুদ্ধের সকল দর্শনের কেন্দ্রবিন্দু। তৃষ্ণাকে দৃঢ় ভাবে সংযত করে ও ক্রমশ পরিত্যাগ করে বিনাশ করাকে গৌতম বুদ্ধ দুঃখ নিরোধ বলেছেন। প্রিয় বিষয়ে তত্ত্ব নির্ণয়ে সংশয় থেকে যখন তৃষ্ণা বিমুখ হয়, তখন তৃষ্ণা নাশ সম্ভব এবং তার ফলে বিষয় সংগ্রহের প্রবণতা নষ্ট হয়। উপাদানের নিরোধে ভবলোকের নিরোধ হয়। ফলে বার্ধক্য, মৃত্যু, শোক, ক্রন্দন, ক্লেশ ও জটিলতা দূরীভূত হয়ে দুঃখের নিরোধ হয়।
দুঃখ নিরোধ মার্গ
thumb|right|[[অষ্টাঙ্গিক মার্গ|অষ্টাঙ্গিক মার্গের প্রতীক ধর্ম চক্র]]
যেখানে চতুরার্য সত্যের প্রথম তিনটি সত্য দুঃখের বৈশিষ্ট্য ও কারণকে বোঝাতে ব্যবহৃত হয়, সেখানে এর চতুর্থ সত্য দুঃখ নিবারণের ব্যবহারিক উপায় দর্শায়। গৌতম বুদ্ধ দ্বারা বর্ণিত দুঃখ-নিরোধ মার্গ বা দুঃখ নিরসনের উপায়কে অষ্টাঙ্গিক মার্গ বলা হয়। এর আটটি উপদেশকে সম্যক প্রজ্ঞা, সম্যক শীল ও সম্যক সমাধি এই তিন ভাগে ভাগ করা হয়েছে। সম্যক প্রজ্ঞা দুই প্রকার- সম্যক দৃষ্টি ও সম্যক সঙ্কল্প। কায়িক, বাচনিক ও মানসিক কর্মের সঠিক জ্ঞানকে সম্যক দৃষ্টি বলে। অহিংসা, চুরি না করা, অব্যভিচার ও সত্যভাষণ হল কায়িক সুকর্ম, নিন্দা না করা, মধুর ভাষণ ও লোভহীনতা হল বাচনিক সুকর্ম এবং মিথ্যা ধারণা না করা ও প্রতিহিংসাপরায়ণ না হওয়া হল মানসিক সুকর্ম। সম্যক শীল তিন প্রকার- সম্যক বাক্য, সম্যক কর্ম ও সম্যক জীবিকা। মিথ্যা কথা, পরনিন্দা, কটুবাক্য ও অতিকথন ত্যাগ করে সত্যভাষণ ও মধুর বচনকে সম্যক বাক্য বলে। অহিংসা, চুরি না করা, অব্যভিচারকে সম্যক কর্ম এবং অসৎ পন্থা ত্যাগকে সম্যক জীবিকা বলে। গৌতম বুদ্ধ অস্ত্র ব্যবসা, প্রাণী ব্যবসা, মাংস বিক্রয় এবং মদ ও বিষের বাণিজ্যকে মিথ্যা জীবিকা বলে উল্লেখ করেছেন। সম্যক সমাধি তিন প্রকার- সম্যক প্রযত্ন, সম্যক স্মৃতি ও সম্যক সমাধি। ব্যায়াম, ইন্দ্রিয় সংযম, কুচিন্তা ত্যাগ এবং সৎ চিন্তার চেষ্টা ও তাকে স্থায়ী করার চেষ্টাকে সম্যক প্রযত্ন বলে। কায়া, বেদনা, চিত্ত ও মনের ধর্মের সঠিক স্থিতিসমূহ ও তাদের ক্ষণবিধ্বংসী চরিত্রকে সদা স্মরণে রাখাকে সম্যক স্মৃতি এবং চিত্তের একাগ্রতাকে সম্যক সমাধি বলে। এই আটটি মার্গ একত্রে দুঃখের অবসান ঘটায়। এই মার্গগুলি আটটি বিভিন্ন দশা নয়, বরং একে অপরের ওপর নির্ভরশীল পরস্পর সংযুক্ত হয়ে একটি সম্পূর্ণ পথের সৃষ্টি করে।
বারো অন্তর্দৃষ্টি
right|thumb|বুদ্ধের প্রথম বার্তা, দ্বিতীয় শতাব্দী (কুষাণ যুগ) ধর্মচক্র প্রবর্তন সূত্র অনুসারে চতুরার্য সত্যকে ঠিক মতো বুঝতে প্রতিটি সত্যের জন্য তিনটি করে ধাপে মোট বারোটি অন্তর্দৃষ্টি প্রয়োজন। থেরবাদ বৌদ্ধধর্মে এই তিনটি ধাপ সম্বন্ধে বলা হলেও কয়েকজন মহাযান পণ্ডিতের রচনাতেও এর উল্লেখ আছে। এই তিনটি ধাপ হল:
বুদ্ধের দর্শন
চতুরার্য সত্যকে বুদ্ধের প্রধান শিক্ষা বলে ধরা হয়। এই শিক্ষা সমস্ত বৌদ্ধ চিন্তাধারার মূল কাঠামো ও মিলনক্ষেত্ররূপে বিবেচিত হয়। গৌতম বুদ্ধের মতে, যেভাবে কোন হাতির পদচিহ্নে যে কোন পশুর পদচিহ্ন স্থান পেয়ে যায়, ঠিক তেমন করে এই বুদ্ধের সমস্ত শিক্ষা এই চার সত্যে স্থান পায়। সারা জীবন ধরে গৌতম বুদ্ধ চার সত্যের শিক্ষাকে বারবার পরিবর্ধন করে তাঁর শিষ্যদের শিক্ষা দিয়েছেন। গৌতম বুদ্ধ নিজের জীবনের ব্যক্তিগত অভিজ্ঞতা থেকে চতুরার্য সত্যকে উপলব্ধি করেছিলেন। বৌদ্ধ পণ্ডিত রুপার্ট গেথিন ও থানিসসারো ভিক্ষু এই ধারণার উল্লেখ করেছেন।
বিভিন্ন সূত্রে উল্লেখ
গৌতম বুদ্ধ সারা জীবন ধরে চতুরার্য সত্যকে প্রচার করায় বহু বৌদ্ধ সূত্রে এই তত্ত্বের ব্যাখ্যা পাওয়া যায়। ধর্মচক্র প্রবর্তন সূত্র অনুসারে সম্বোধিলাভের পর গৌতম বুদ্ধ সর্বপ্রথম চতুরার্য সত্যের শিক্ষা দান করেন। এই সূত্রে চারটি মূল শ্লোকে চারটি তথ্যকে উপস্থাপিত করা হয়েছে।অঙ্গুত্তর নিকায় (৩.৬১) গ্রন্থের তিত্থ সুত্ততে বুদ্ধ দ্বিতীয় ও তৃতীয় সত্যের অন্যরকম ব্যাখ্যা দিয়েছেন। এই গ্রন্থানুসারে বারো নিদানের ওপর নির্ভর করে দুঃখের কারণ ও নিরোধ হয়ে থাকে। এছাড়াও দীঘ নিকায় গ্রন্থের মহাসতিপত্থন সুত্তে, মজ্ঝিম নিকায় গ্রন্থের সম্মদিত্থি সুত্তে ও মহাহাত্থিপাদোপম সুত্তে, এবং বুদ্ধের জীবনের অন্তিম পর্যায়ে রচিত মহাপরিনিব্বাণ সুত্তে চতুরার্য সত্য সম্বন্ধে বিস্তারিত ভাবে ব্যাখ্যা দেওয়া রয়েছে।
লালা হর দয়াল
লালা হর দয়াল (Lala Har Dayal; लाला हरदयाल) ভারতের স্বাধীনতা আন্দোলনের একজন সক্রিয় স্বাধীনতা সংগ্রামী ছিলেন। তিনি বিদেশে বসবাসকারী ভারতীয়দের ভারতের স্বাধীনতা আন্দোলনে যোগদান করার জন্য প্রেরণা ও উৎসাহিত করেছিলেন ।  এরজন্য তিনি আমেরিকায় গিয়ে গদর পার্টীর স্থাপন করেন। তিনি প্রবাসী ভারতীয়দের মধ্যে দেশভক্তির অনুভব জাগান যা পরবর্তি সময়ে গভীর হয়ে উঠে। কাকোরী কাণ্ডের পর ১৯২৭ সনের মে মাসে লালা হর দয়ালকে ভারতে ফিরে আনার প্রচেষ্টা চালানো হয় যদিও এতে ব্রিটিশ সরকার অনুমতি না থাকায় প্রয়াস ব্যর্থ হয় । কিন্তু ১৯৩৮ সনে তাকে ভারতে আনার পুনরায় চেষ্টা করলে ব্রিটিশ সরকার অনুমতি দেন কিন্তু ১৯৩৯ সনের ৪ মার্চ তারিখে আমেরিকার ফিলাডেলফিয়া নামক স্থানে রহস্যময় ভাবে তার মৃত্যু হয়।
জন্ম
নতুন দিল্লীতে অবস্থিত গুরুদুয়ারা শীশগঞ্জের পিছনে স্থিত চীরখানা মুহল্লে লালা হর দয়াল জন্মগ্রহণ করেন।
শিক্ষা
কেমব্রিজ মিশন স্কুল থেকে লালা হর দয়াল প্রাথমিক শিক্ষাগ্রহণ করেন। তিনি সেন্ট স্টেফেন্স কলেজ থেকে সংস্কৃত বিষয়ে স্নাতক ডিগ্রী লাভ করেন। পাঞ্জাব বিশ্ববিদ্যালয় থেকে সংস্কৃত ভাষায় স্নাতকোত্তর ডিগ্রী লাভ করেন।
ইয়ঙ্গ ম্যান ইন্ডিয়া এসেসিয়েশনের স্থাপনা
লালা হর দয়াল লাহোরে এম.এ. অধ্যয়ণরত সময়ে লাহোরে যুবকের মনোরঞ্জনের জন্য একটি মাত্র ক্লাবের ব্যবস্থা ছিল। দুর্ভাগ্যবশতঃ একদিন ক্লাবের সচিবের সহিত লালার তুমুল ঝগড়া হয়। ফলে লালা ক্রোধিত হয়ে ইয়ঙ্গ ম্যান ইন্ডিয়া এসোসিয়েশন নামক ক্লাব স্থাপন করে। লালা হর দয়াল অধ্যয়ন করা কলেজে মোহম্মদ আল্লামা ইকবাল নামক একজন অধ্যক্ষ ছিলেন যিনি দর্শনশাস্ত্র পড়াতেন। তাদের দুইজনের সহিত সুগভির মিত্রতার সম্পর্ক ছিল। লালার অনুরোধে মোহম্মদ ইকবাল এসোসিয়েশনের উৎঘাটন সমারোহে অধ্যক্ষতা করার জন্য রাজী হন। এই সমারোহ অনুষ্ঠানে ইকবাল তার প্রসিদ্ধ রচনা সারে জহাঁ সে অচ্ছা গেয়ে শুনান। পরবর্তি সময়ে এই গান ভারতের রাষ্ট্রীয় গানের মর্যদা লাভ করে।